Sak nr. J.nr. Dato

21/2015 14.9.2015

**SAK: Utvide tidsrom for trening av fuglehunder Sunndal Statsalmenning.**

**Lederens kommentar:**

Sunndal fjellstyre vedtok i sak 21/2010 å åpne for trening av fuglehunder i Sandvasshaugan i Torbudalen. Yttergrense for treningsområdet var: Aursjøvegen, veg til Sandvatnet, Torbuvatnet og langs Håkkodalselva.

Tidsrommet ble begrenset fra 21. august til og med 8. september med maksimalt to ekvipasjer samtidig. Hver ekvipasje kunne trene to dager.

I ettertid har fjellstyret totalfredet lirypa, og det er nå et ønske om å få trene i området når det ikke kan jaktes her, også etter 8 september.

**Forslag til vedtak:**

Tidligere vedtatte område åpnes for trening av hund fram til 10. oktober så lenge området er fredet for ordinær rypejakt. Dette gjelder også for inneværende sesong.

Fra 20. til 28 august er området reservert taksering. Dersom taksering skal foregå før 20.august, må det søkes dispensasjon fra lov om hundehold til Sunndal Kommune.

Det begrenses til maksimalt to ekvipasjer samtidig, og hver treningsperiode er på to dager.

Dersom det er flere som søker i samme tidsrom, vil det bli foretatt trekking. Det må gå minimum en uke mellom hver treningsperiode.

Det sendes en enkel søknad på epost om ønsket tidspunkt om hundetrening til Sunndal fjellstyre som vil behandle søknadene fortløpende.

For sesongen 2016 åpnes det for søknader fra 1. juni.

Det er viktig at fjellstyret har oversikt over treningsvirksomheten, da det foregår storviltjakt i samme område.

Trening som ikke er omsøkt til fjellstyret, vil bli politianmeldt.

Vedtak:

*Forslag til vedtak enstemmig vedtatt*